Document ID: /roh_data/filtered/fineweb-2-filterrobots_roh.jsonl.gz/28361

L’ uniun da dunnas Laax meina la termagliera dapi varga 20 onns. Ei schai a nus a cor da saver dar als pignets dil vitg quella purschida. Nus selegrein da beneventar ils affons dallas annadas 2017 e 2018 el niev onn da termagliera naven digl atun 2021.
Experientschas socialas
La termagliera possibilitescha ad affons da 3 -5 onns da rimnar experientschas socialas en ina gruppa e d’ emprender d’ enconuscher lur conscolarAs. Cun termagliar cun auters dalla medema posa emprendan ils affons da sefar valer ed anflar lur plaz en ina gruppa. Els emprendan da prender risguard, da gidar in l’auter, acceptar in l’auter e tedlar in sin l’auter. Mo era sescagnar e far pasch s’ auda tier quei che capeta ella gruppa.
Quei succeda en termagliera
Ils affons vegnan beneventai sco gruppa ed astgan prender part activamein. Ils affons fan communablamein il ritual da beinvegni, la pausa e la finiziun. Ils affons astgan prender part activamein ni era passivamein a differentas activitads, seigi quei tier dar in giug, zambergiar, cantar ni tedlar historias. Duront il rest dil temps duei igl affon haver la pusseivladad da termagliar, setrer anavos, dad obersarvar, da viver siu agen ritem e da prender part da quei che succeda a sia moda e maniera.
Lungatg
Per ordinari vegn plidau romontsch. Cheutras emprendan ils affons da lungatg jester ni tudestg enten giugar illungatg niev. Vies affon ha aschia la pusseivladad d’ augmentar siu scazi da plaids.Romontschvegn ad esser da grond’impurtonza per els egl avegnir.